CELEX: C2006/048/39
Language: da
Date: 2006-02-25 00:00:00
Title: Sag C-13/06: Sag anlagt den  11. januar 2006  af Kommissionen for De Europæiske Fællesskaber mod Den Hellenske Republik

25.2.2006   
            
            
               DA
            
            
               Den Europæiske Unions Tidende
            
            
               C 48/21
            
         Sag anlagt den 11. januar 2006 af Kommissionen for De Europæiske Fællesskaber mod Den Hellenske Republik
   (Sag C-13/06)
   (2006/C 48/39)
   Processprog: græsk
   Ved De Europæiske Fællesskabers Domstol er der den 11. januar 2006 anlagt sag mod Den Hellenske Republik af Kommissionen for De Europæiske Fællesskaber.
   Kommissionen har nedlagt følgende påstande:
   
               1.
            
            
               Det fastslås, at Grækenland har tilsidesat sine forpligtelser i henhold til artikel 13, B, litra a), i sjette direktiv (1), idet der opkræves merværdiafgift af tjenesteydelser i form af vejhjælp i forbindelse med skader.
            
         
               2.
            
            
               Grækenland tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen er af den opfattelse, at den græske automobilklub (ELPA) udøver forsikringsvirksomhed som omhandlet i artikel 13 B, litra a), i sjette momsdirektiv, selv om den ikke er omfattet af forsikringsdirektiverne.
   Kommissionen har, foruden direktivets andre sprogversioner, påberåbt sig
   
               —
            
            
               princippet om merværdiafgiftens neutralitet, som kræver, at samme aktivitet beskattes på samme måde, uafhængigt af den, der udøver aktiviteten
            
         
               —
            
            
               den i retspraksis indeholdte definition af begrebet »forsikring« (sag C-349/96, CPP), som omfatter vejhjælp i forbindelse med skader
            
         
               —
            
            
               at afgiftsbestemmelserne er selvstændige i forhold til de øvrige fællesskabsretlige bestemmelser (forsikringsdirektiverne)
            
         
               —
            
            
               at den af forsikringsselskaber ydede vejhjælp er omfattet af forsikringsdirektiv 73/239 (som ændret ved direktiv 84/641).
            
         
      (1)  EFT L 145, s. 1.